ପରମହଂସ ଯୋଗାନନ୍ଦ  ‌୧୮୯୩-୧୯୫୨  ବିଂଶ ଶତାବ୍ଦୀର ଜଣେ ବିଖ୍ୟାତ ଆଧ୍ୟାତ୍ମିକ ଗୁରୁ, ଯୋଗୀ ଓ ସନ୍ଥ ଥିଲେ । ସେ ଭାରତରେ ଯୋଗଦା ସତସଙ୍ଗ ସୋସାଇଟି ଅଫ ଇଣ୍ଡିଆ ଓ ଆମେରିକାରେ ସେଲଫ୍ ରିଏଲାଇଜେସନ ଫେଲୋସିପର ପ୍ରତିଷ୍ଠାତା ଥିଲେ । ସେ ନିଜ ଜୀବନର ସମସ୍ତ କାର୍ଯ୍ୟ ବିଦେଶରେ କରିଥିବା ପ୍ରଥମ ଭାରତୀୟ ଗୁରୁ ଥିଲେ । ଯୋଗାନନ୍ଦ ୧୯୨୦ ମସିହାରେ ଆମେରିକାକୁ ଯାଇଥିଲେ । ସେ ସମଗ୍ର ଆମେରିକା ଭ୍ରମଣ କରି ଭାଷଣ ଦେଇ ଭାରତୀୟ ଦର୍ଶନ ଓ କ୍ରିୟାଯୋଗର ପ୍ରଚାର କରିଥିଲେ । ସେ ନିଜ ଜୀବନ ଭାଷଣ ଦେବାରେ, ପୁସ୍ତକ ରଚନା ଆଦି କାର୍ଯ୍ୟ କରିଥିଲେ । ସେ ଏକ ଆଧ୍ୟାତ୍ମିକ ପୁସ୍ତକ ଅଟୋବାୟୋଗ୍ରାଫୀ ଅଫ ଏ ଯୋଗୀର ରଚୟିତା । ଏହା ଏକ ଆଧ୍ୟାତ୍ମିକ ଗ୍ରନ୍ଥ ଭାବରେ ପରିଗଣିତ । ଓଡ଼ିଆରେ ଏହା  "ଯୋଗୀର ଆତ୍ମଚରିତ"  ନାମରେ ଅନୂଦିତ ହୋଇ ପ୍ରକାଶିତ ହୋଇଛି ।